CELEX: 32019D1017
Language: hu
Date: 2019-06-14 00:00:00
Title: A Tanács (EU) 2019/1017 határozata (2019. június 14.) az Európai Unió nevében a Nemzetközi Olívatanács (IOC) tagjainak tanácsában Grúzia Kormányának az olívaolajról és az étkezési olajbogyóról szóló 2015. évi nemzetközi megállapodáshoz történő csatlakozása feltételeinek tekintetében képviselendő álláspontról

21.6.2019   
               
               
                  HU
               
               
                  Az Európai Unió Hivatalos Lapja
               
               
                  L 165/66
               
            
         A TANÁCS (EU) 2019/1017 HATÁROZATA
         (2019. június 14.)
         az Európai Unió nevében a Nemzetközi Olívatanács (IOC) tagjainak tanácsában Grúzia Kormányának az olívaolajról és az étkezési olajbogyóról szóló 2015. évi nemzetközi megállapodáshoz történő csatlakozása feltételeinek tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikkének (3) bekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az olívaolajról és az étkezési olajbogyóról szóló 2015. évi nemzetközi megállapodás (a továbbiakban: a megállapodás) az Unió nevében az (EU) 2016/1892 tanácsi határozattal (1) összhangban 2016. november 18-án került aláírásra az ENSZ New York-i székházában, feltételezve annak egy későbbi időpontban való megkötését. A megállapodás a 31. cikkének (2) bekezdése értelmében 2017. január 1-jén ideiglenesen hatályba lépett.
                  
               
                     (2)
                  
                  
                     A megállapodás a 2019. május 17-i (EU) 2019/848 tanácsi határozattal (2) lett megkötve.
                  
               
                     (3)
                  
                  
                     A megállapodás 29. cikke értelmében a Nemzetközi Olívatanács tagjainak tanácsa (a továbbiakban: a tagok tanácsa) meghatározhatja egy kormánynak a megállapodáshoz való csatlakozása feltételeit.
                  
               
                     (4)
                  
                  
                     Grúzia kormánya hivatalosan kérelmezte, hogy csatlakozhasson a megállapodásról. Atagok tanácsát ezért fel kell kérni, hogy valamely jövőbeli ülésén vagy a tagok tanácsa általi levélváltás útján történő határozathozatalieljárás keretében határozza meg Grúzia csatlakozásának feltételeit a Nemzetközi Olívatanácsban való részvételi részesedés és a csatlakozási okirat letétbe helyezésének határideje tekintetében.
                  
               
                     (5)
                  
                  
                     mivel Grúzia a fogyasztás és a termelés tekintetében is fejleszti olajbogyó-ágazatát, csatlakozása bizonyos feltételek mellett megerősítheti a Nemzetközi Olívatanács pozícióját, különösen az olajbogyótermékek jellemzőire vonatkozó nemzeti és nemzetközi jogszabályok egységességének a kereskedelmet gátló akadályok elhárítása érdekében történő elérése terén.
                  
               
                     (6)
                  
                  
                     Helyénvaló meghatározni az Unió nevében a tagok tanácsában képviselendő álláspontot, mivel az elfogadandó határozatok joghatással bírnak az Unió vonatkozásában, különösen – amennyiben a határozatok elfogadása a megállapodás 10. cikke (4) bekezdése szerint nem konszenzussal történik – a tagok tanácsán belüli döntéshozatali egyensúly befolyásolása révén,
                  
               ELFOGADTA EZT A HATÁROZATOT:
         
            1. cikk
            A Grúzia kormányának a megállapodáshoz történő csatlakozására vonatkozó feltételekkel kapcsolatban a Nemzetközi Olívatanács tagjainak tanácsa valamely jövőbeli ülésén vagy a tagok tanácsa általi levélváltás útján történő határozathozatali eljárás keretében az Unió nevében Grúzia Kormányának a megállapodáshoz történő csatlakozása feltételeinek tekintetében képviselendő álláspontot a melléklet tartalmazza.
         
         
            2. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. június 14-én.
            
               
                  a Tanács részéről
               
               
                  az elnök
               
               E.O. TEODOROVICI
            
         
         
            (1)  A Tanács (EU) 2016/1892 határozata (2016. október 10.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő aláírásáról és ideiglenes alkalmazásáról (HL L 293., 2016.10.28., 2. o.).
         
            (2)  A Tanács (EU) 2019/848 határozata (2019. május 17.) az olívaolajról és az étkezési olajbogyóról szóló 2015. évi nemzetközi megállapodásnak az Európai Unió nevében történő megkötéséről (HL L 139., 2019.5.27., 1. o.).
      
      
         
            MELLÉKLET
            Az Unió támogatja Grúzia csatlakozását a megállapodáshoz a Nemzetközi Olívatanács tagjainak tanácsa valamely jövőbeli ülésén vagy a tagok tanácsa általi levélváltás útján történő határozathozatali eljárás keretében, feltéve, hogy Grúzia részvételi részesedése a megállapodás 11. cikkében meghatározott képlet alapján kerül kiszámításra, és a csatlakozási okirat letétbe helyezésének határideje lehetővé teszi Grúzia számára a megállapodáshoz való gyors csatlakozást. Amennyiben az okirat letétbe helyezése késik, az Unió a tagok tanácsa által elfogadandó későbbi határozatokban támogathatja az okirat letétbe helyezése határidejének meghosszabbítását.